གཞན་དག་ང་ཞུ་རྒྱུ་མང་པོ་མི་འདུགང་ཚོ་འདིར་ཚོགས་དགོས་པའི་རྒྱུ་མཚན་ད་ལྟ་ཁོང་རྣམ་གཉིས་ནས་ལབ་སོང༌།ང་ཚོ་ཚང་མས་ཤེས་གསལ་ལྟར།ང་ཚོ་མི་ཟེར་བ་འདི་ཐོག་མར་སྐྱེས་པའི་སྐབས་ཤེས་ཡོན་ཅན་བྱས་ཏེ་སྐྱེས་པ་མིན།ཤེས་ཡོན་ཞེས་པ་འདི་མི་ལ་རང་ཆས་སུ་ཡོད་པ་ཡང་མ་ཡིན།དེ་ཐབས་ཤེས་བྱས་ཏེ་གསར་དུ་བསྒྲུབ་དགོས།དེ་སྒྲུབ་པའི་དགོས་དོན་སྙིང་པོ་དེ་གང་ཡིན་ཟེར་ན་མི་ལ་བདེ་སྐྱིད་ཅིག་བྱུང་ན་བསམ་ནས་སྒྲུབ་པ་མ་གཏོགས།ང་ཚོར་རྙོག་དྲ་སྣོན་མ་བཟོ་རྒྱུའི་དོན་དུ་མིན་ལ།བྱེད་རྒྱུས་ཕོངས་ནས་བྱས་པ་ཡང་མིན།བདེ་སྐྱིད་བསྒྲུབ་རྒྱུའི་དོན་དུ་མི་ལ་རང་བཞིན་གྱི་བསམ་བློ་གཏོང་རྒྱུའི་ནུས་པ་ཞིག་ཡོད་པ་ཡིན་སྟབས།དེའི་ཁ་སྐོང་ལྟ་བུར་ཤེས་ཡོན་ཟེར་བ་ཞིག་བྱུང་བ་ཡིན།དེ་དུས་རབས་ནས་དུས་རབས་སྦྲེལ་ཏེ་ཡར་རྒྱས་ཕྱིན་ཡོད།ཡང་སྙིང་ཤར་ཕྱོགས་ཀྱི་ཡོན་ཏན་ཟེར་ནའང་རུང༌།ནུབ་ཕྱོགས་ཀྱི་ཡོན་ཏན་ཟེར་ནའང་རུང༌།ཕྱི་རོལ་གྱི་ཡོན་ཏན་ཟེར་ནའང་རུང༌།ནང་གི་ཡོན་ཏན་ཟེར་ནའང་རུང༌།གང་ལྟར་ཡང་སྙིང་ཤེས་ཡོན་གྱི་རིགས་ཚང་མའི་རྩ་བའི་སྙིང་པོ་དེ་མི་ལ་བདེ་སྐྱིད་ཅིག་ཡོང་བའི་དོན་དུ་ཕལ་ཆེར་རེད།